সংবিধানে এ ব্যাপারে আর বিস্তারিত কিছুই বলা হয়নি। তবে দীর্ঘদিনের রীতি অনুযায়ী রাষ্ট্রপতি প্রথমে আপিল বিভাগের যে বিচারপতিকে প্রধান বিচারপতি নিয়োগ করবেন, তার ব্যাপারে সম্মতি দিয়ে তা আইন মন্ত্রণালয়কে জানান। এর পর মন্ত্রণালয় থেকে ওই বিচারপতির ব্যাপারে ফাইল প্রস্তুত করে তা প্রধানমন্ত্রীর কাছে পাঠান। প্রধানমন্ত্রীর স্বাক্ষরের পর বিষয়টি রাষ্ট্রপতির কাছে যায়। রাষ্ট্রপতির স্বাক্ষরের পর প্রধান বিচারপতি নিয়োগের গেজেট জারি করে আইন মন্ত্রণালয়। তবে নতুন প্রধান বিচারপতি নিয়োগের ব্যাপারে এখন পর্যন্ত কিছুই জানেন না বলে দাবি করেছেন আইনমন্ত্রী আনিসুল হক। সোমবার বিকালে এ ব্যাপারে প্রশ্ন করা হলে আনিসুল হক বলেন, ‘এটা তো মহামান্য রাষ্ট্রপতি জানেন। জানলে নিশ্চয়ই জানাব।